شەفەق نیوز/ نرخ تەڵای بیگانە و عراقی،
ئمڕوو شەممە، لە بازاڕە ناوخۆیەیل بەغداد پایتەخت، هەمیش لە بازاڕەیل هەولێر، وەشیوەی
گەورەیگ بەرزەو بوی.
پەیامنێر ئاژانس شەفەق نيوز وت: نرخ فرووشتن
یەک مسقاڵ عەیار ٢١ تەڵای خەلیجی و تورکی و ئەوروپی لە بازاڕەیل بڕ فرووشتن لە
جادەی نەهر بەغدای پایتەخت رەسیە  ٣٤١ هەزار
دینار، و نرخ سەنینی رەسیە ٣٣٧ هەزار دینار.
پەیامنێر ئاژانس شەفەق نيوز وت: نرخ فرووشتن
یەک مسقاڵ تەڵای عراقی هەمیش بەرزەو بوی، ک رەسیە ٣١١ هەزار دینار، و نرخ سەنینی
رەسیە ٣٠٧ هەزار دینار.
لە باوەت نرخ تەڵا لە دوکان زەرەنگەریل، نرخ
فرووشتن یەک مسقاڵ تەڵای خەلیجی عەیار ٢١ ها ناونی ٣٤٠ هەزار دینار و ٣٥٠ هەزار
دینار، و نرخ فرووشتن یەک مسقاڵ تەڵای عراقی ها ناونی ٣١٠ هەزار دینار و ٣٢٠ هەزار
دینار.
نرخ تەڵا لە هەولێر، هەمیش بەرزەوبوین وەخوەی
دی، ک نرخ فرووشتن یەک مسقاڵ عەیار ٢٤ رەسیە ٤٠٠ هەزار دینار، و یەک مسقاڵ تەڵای
عەیار ٢١ رەسیە ٣٥٥ هەزار دینار، و نرخ فرووشتن یەک مسقاڵ تەڵای عەیار ١٨ رەسیە
٣٠٥ هەزار دینار.
